***Latvijas Modernās pieccīņas federācijas***

**STATŪTI**

**(jaunā redakcijā)**

Rīgā, 16.03.2018.

**l.nodaļa. Biedrības nosaukums.**

1.1. Biedrības nosaukums ir „Latvijas Modernās pieccīņas federācija" (turpmāk tekstā - LMPF).

**2.nodaļa. LMPF mērķi.**

2.1. LMPF mērķi ir:

* + 1. modernās pieccīņas attīstība Latvijā;
		2. nodrošināt iespēju nodarboties ar moderno pieccīņu jebkuram Latvijas Republikas iedzīvotājam;
		3. pārstāvēt Latvijas Modernās pieccīņas federāciju Latvijas Republikas Izglītības un zinātnes ministrijā, Latvijas Olimpiskajā komitejā, Latvijas Sporta federāciju padomē, Starptautiskajā Modernās pieccīņas federācijā (UIPM) un citās organizācijās, veicināt un pārraudzīt tās starptautiskos sakarus;
		4. modernās pieccīņas pasākumu organizācija Latvijā, piedalīšanās starptautiskos pasākumos, augstas klases sportistu sagatavošana, iedzīvotāju iesaistīšana sporta nodarbībās, jaunatnes garīgā un sportiskā audzināšana.

**3.nodaļa. LMPF darbības termiņš.**

3.1. LMPF ir nodibināta uz nenoteiktu laiku.

**4.nodaļa. Biedru iestāšanās LMPF, izstāšanās un izslēgšana.**

4.1. LMPF var iestāties jebkura rīcībspējīga juridiska persona, iesniedzot noteiktas formas rakstisku pieteikumu. Pieteikuma formu un tam klāt pievienojamo dokumentu sarakstu nosaka LMPF valde.

4.2. Lēmumu par biedra uzņemšanu LMPF pieņem valde. Valdei pieteicēja lūgums ir
jāizskata tuvākās sēdes laikā, taču ne ilgāk kā divu nedēļu laikā no visu nepieciešamo dokumentu saņemšanas brīža. Uz valdes sēdi, kurā izskata pieteicēja lūgumu, ir jāuzaicina pats pieteicējs un jādod viņam vārds sava viedokļa paušanai. Pieteicēja neierašanās nav šķērslis valdes lēmuma pieņemšanai. Valdei motivēts lēmums rakstveidā jāpaziņo pieteicējam nedēļas laikā no tā pieņemšanas brīža.

4.3. Valdes noraidošo lēmumu pieteicējs rakstveidā var pārsūdzēt biedru kopsapulcei. Ja arī biedru kopsapulce noraida pieteicēja lūgumu, pieteicējs nav uzņemts par LMPF biedru, un viņš var iesniegt atkārtotu pieteikumu ne ātrāk kā pēc gada termiņa izbeigšanās.

* 1. Biedrs var jebkurā laikā izstāties no LMPF rakstveidā paziņojot par to valdei;
	2. Biedru var izslēgt no LMPF ar valdes lēmumu, ja:
		1. biedrs nepilda kopsapulces un valdes lēmumus;
		2. biedrs nepilda savus pienākumu un uzņemtās saistības;
		3. biedrs veic citu darbību, kas ir pretrunā ar šajos statūtos noteikto.

4.6. Jautājumu par LMPF biedra izslēgšanu valde izskata tuvākās sēdes laikā, uzaicinot izslēdzamo biedru un dodot viņam vārdu sava viedokļa paušanai. Izslēdzamā biedra neierašanās nav šķērslis valdes lēmuma pieņemšanai. Valdei lēmums par biedra izslēgšanu no LMPF un šā lēmuma motivācija jāpaziņo rakstveidā izslēdzamajam biedram piecu dienu laikā no tā pieņemšanas brīža.

**5.nodaļa. Biedru tiesības un pienākumi.**

5.1. LMPF biedriem ir šādas tiesības:

5.1.1. piedalīties LMPF pārvaldē;

5.1.2. saņemt informāciju par LMPF darbību, tai skaitā iepazīties ar visu LMPF institūciju protokoliem, lēmumiem un rīkojumiem;

5.1.3. piedalīties visos LMPF organizētajos pasākumos, iesniegt priekšlikumus par
LMPF darbību un tās uzlabošanu, aizstāvēt savu viedokli;

5.1.4. izmantot LMPF bāzes, LMPF īrētās bāzes, inventāru, piedalīties LMPF organizētajos pasākumos, tikt iekļautiem LMPF delegāciju sastāvos izbraukumiem uz dažādiem pasākumiem, biedru - juridisko personu, pārstāvjiem - tikt ievēlētiem valdē, saņemt visu interesējošo informāciju par LMPF darbu.

5.2. LMPF biedru pienākumi:

1. ievērot LMPF statūtus un pildīt biedru sapulces un valdes lēmumus;
2. regulāri maksāt biedra naudu saskaņā ar šo statūtu 10.punktu;

5.2.3. ar savu aktīvu līdzdarbību atbalstīt LMPF mērķu realizēšanu.

5.3. Saistības biedram var noteikt ar biedru sapulces vai valdes lēmumu. Nosakot biedram saistības, kas atšķiras no citu biedru saistībām, ir nepieciešama šā biedra piekrišana.

**6.nodaļa. LMPF struktūrvienības.**

6.1. Ar biedru kopsapulces lēmumu var tikt izveidotas LMPF teritoriālās un citas struktūrvienības;

6.2. Struktūrvienības darbību, tiesības un pienākumus, kā arī attiecības ar LMPF regulē
struktūrvienības nolikums, ko apstiprina biedru kopsapulce.

**7.nodaļa. Biedru kopsapulces sasaukšana un lēmumu pieņemšana.**

1. Biedru kopsapulce ir augstākā LMPF lēmējinstitūcija.
2. Biedru kopsapulcē ir tiesīgi piedalīties visi LMPF biedri.
3. Kārtējā biedru kopsapulce tiek sasaukta vienu reizi gadā - ne vēlāk kā līdz 31.martam.
4. Ārkārtas biedru kopsapulce var tikt sasaukta pēc valdes iniciatīvas, vai ja to rakstveidā pieprasa ne mazāk kā viena desmitā daļa LMPF biedru, norādot sasaukšanas iemeslu.
5. Biedru kopsapulce tiek sasaukta ne vēlāk kā divas nedēļas pirms sapulces nosūtot katram biedram rakstisku uzaicinājumu un publicējot informāciju par biedru kopsapulces sasaukšanu LMPF interneta mājas lapā.
6. Biedru kopsapulce ir lemttiesīga, ja tajā piedalās vairāk kā puse no biedriem.
7. Ja biedru kopsapulce nav lemttiesīga kvoruma trūkuma dēļ, trīs nedēļu laikā tiek sasaukta atkārtota kopsapulce, kas ir tiesīga pieņemt lēmumus neatkarīgi no klātesošo biedru skaita, ar nosacījumu, ka tajā piedalās vismaz divi biedri.
8. Biedru kopsapulces lēmums ir pieņemts, ja par to nobalso vairāk kā puse no klātesošajiem biedriem. Lēmums par statūtu grozījumiem, LMPF darbības izbeigšanu un turpināšanu ir pieņemts, ja par to nobalso vairāk kā divas
trešdaļas no klātesošajiem biedriem.

**8.nodaļa. Izpildinstitūcija.**

8.1. LMPF izpildinstitūcija ir valde, kas sastāv no 7 valdes locekļiem, kuri no sava vidus ievēl valdes priekšsēdētāju - prezidentu, kurš organizē valdes darbu, kā arī vienu valdes priekšsēdētāja vietnieku – viceprezidentu.

8.2. Valdi ievēl uz 4 gadiem.

* 1. Valde ir tiesīga izlemt visus jautājumus, kas nav ekskluzīvā biedru kopsapulces kompetencē.
	2. Valdes locekļi ir tiesīgi pārstāvēt LMPF katrs atsevišķi.
	3. Valde ir lemttiesīga, ja sēdē piedalās vairāk nekā puse tās locekļu.
	4. Valde ieceļ amatā un atceļ no amata ģenerālsekretāru, kurš darbojas valdes izsniegtā pilnvarojuma ietvaros. Valde ģenerālsekretāram var noteikt atlīdzību.

**9.nodaļa. Revidents.**

1. LMPF finansiālās un saimnieciskās darbības kontroli veic revidents, kuru ievēl biedru kopsapulce uz vienu gadu.
2. LMPF revidents nevar būt LMPF valdes loceklis.
3. Revidents:
4. veic LMPF mantas un finanšu līdzekļu revīziju;
5. dod atzinumu par LMPF budžetu un gada pārskatu;
6. izvērtē LMPF grāmatvedības un lietvedības darbu;
7. sniedz ieteikumus par LMPF finanšu un saimnieciskās darbības uzlabošanu;

9.4. Revidents veic revīziju biedru kopsapulces noteiktajos termiņos, taču ne retāk kā reizi gadā.

9.5. Biedru kopsapulce apstiprina LMPF gada pārskatu tikai pēc Revidenta atzinuma saņemšanas.

**10.nodaļa. Biedru nauda**

10.1. LMPF biedri maksā vienreizēju iestāšanās naudu EUR 700,00 (septiņi simti euro 00 centu) apmērā.

10.2. LMPF biedri maksā biedru naudu vienu reizi gadā EUR 50,00 (piecdesmit euro 00 centu) apmērā.

Biedru pilnvarotā persona: J.Liepiņš

Biedru pilnvarotā persona: I.Kaņepa

Statūti apstiprināti biedrības “Latvijas Modernās pieccīņas federācija” biedru kopsapulcē Rīgā, 2018.gada 16.martā.